CELEX: 32021R1087
Language: bg
Date: 2021-04-07 00:00:00
Title: Делегиран регламент (ЕС) 2021/1087 на Комисията от 7 април 2021 година за изменение на Регламент (ЕС) 2018/1139 на Европейския парламент и на Съвета с цел актуализиране на позоваванията на разпоредбите на Чикагската конвенция (текст от значение за ЕИП)

5.7.2021   
               
               
                  BG
               
               
                  Официален вестник на Европейския съюз
               
               
                  L 236/1
               
            
         ДЕЛЕГИРАН РЕГЛАМЕНТ (ЕС) 2021/1087 НА КОМИСИЯТА
         от 7 април 2021 година
         за изменение на Регламент (ЕС) 2018/1139 на Европейския парламент и на Съвета с цел актуализиране на позоваванията на разпоредбите на Чикагската конвенция
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (1), и по-специално член 19, параграф 3 от него,
         като има предвид, че:
         
                     (1)
                  
                  
                     Въздухоплавателните средства, различни от безпилотните въздухоплавателни средства, и техните двигатели, витла, части и немонтирано оборудване следва да отговарят на изискванията за опазване на околната среда. В Регламент (ЕС) 2018/1139 това е предвидено чрез позовавания на конкретни разпоредби на Чикагската конвенция, които съдържат тези изисквания.
                  
               
                     (2)
                  
                  
                     На петото заседание на своята 219-а сесия на 11 март 2020 г. Съветът на ИКАО прие изменение 13 на приложение 16, том I „Шум от въздухоплавателни средства“ към Чикагската конвенция, изменение 10 на том II „Емисии на двигателите на въздухоплавателните средства“ към Чикагската конвенция и изменение 1 на том III „Емисии на CO2 от самолети“ към Чикагската конвенция. Тези изменения влязоха в сила и станаха приложими във всички държави членки на 1 януари 2021 г.
                  
               
                     (3)
                  
                  
                     Поради това позоваванията на разпоредбите на Чикагската конвенция следва да бъдат актуализирани, а Регламент (ЕС) 2018/1139 следва да бъде съответно изменен.
                  
               
                     (4)
                  
                  
                     Мерките, предвидени в настоящия регламент, се основават на Становище № 03/2020, публикувано от Агенцията за авиационна безопасност на Европейския съюз (ЕААБ) в съответствие с член 76, параграф 1 от Регламент (ЕС) 2018/1139,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 9, параграф 2 от Регламент (ЕС) 2018/1139 първата алинея се заменя със следното:
            
               „Що се отнася до шума и емисиите, тези въздухоплавателни средства и техните двигатели, витла, части и немонтирано оборудване трябва да отговарят на изискванията за опазване на околната среда, които се съдържат в изменение 13 на том I, в изменение 10 на том II, и в изменение 1 на том III, всички във вида, в който са приложими към 1 януари 2021 г., от приложение 16 към Чикагската конвенция.“
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 7 април 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 212, 22.8.2018 г., стр. 1.